Lőcsei szégyenketrec, ólublói díszszoba

Ólubló várában a magyar kalandor, Benyovszky Móric raboskodott, a Győrben lefejezett „fehér asszonynak” pedig a lőcsei főtéren látható szégyenketrece. A hegyeitől is fenséges Felvidékről mégsem a rabság jut elsősorban az arra vetődő ember eszébe.

A városban található patakról elnevezett Lőcséről (szlovákul Levoca) épületei alapján nem lehetne megmondani, hogy az egykori Szepes vármegye legkarakteresebb helyét többször is elpusztította a tűzvész, la kóit pedig pestisjárvány tizedelte meg. Mindig újraéledt a település, melynek első falai a XIII. században épültek, s most a XIV–XV. században átalakított formájukat őrzik.

Érdekessége az is, hogy 1844-ben itt hangzott fel először az a forradalmi dal, mely később a szlovák nemzeti himnusszá emelkedett.

Lőcse közelében található régi ellensége, Késmárk (Kezmarok). Ezzel a kisvárossal az árumegállító jogon csatáztak fegyveresen a lőcseiek. Északabbra, a lengyel határ közelségében Ólubló (Stará Ľubovna) fekszik,mely a kisvárosok minden bájával bűvöli el az idelátogatót. A település fölé tornyosuló várban májusban avatták fel a magyar származású Raisz család emlékszobáját (jobb oldali képünkön). A várban sólyombemutató is várja az érdeklődőket.

Ólubló

**SOLYMÁSZOK**

Lubló várát könnyű sétával érhetjük el a parkolóból. A XIV. század elején épült, minden építészeti korszak bővítette egy-egy új résszel. Ma egy zegzugos, a sokszínűségében pompázó épületet talál az, aki fentről is szeretné megcsodálni a páratlan tájat. A vár történelmi játékokkal és solymászati bemutatóval is várja a kirándulókat.

Infó: Tel.:+421-52-43-220-30, e-mail:muzeum@slnet.sk,web: www.muzeumsl.sk/hu/

Szent Jakab

**SZÁRNYASOLTÁR**

Lőcse egyik fő nevezetessége a Szent Jakab-templom, melyet a XIII. században kezdtek építeni. Ebben található Pál mester remekműve, a világ legmagasabb gótikus faoltára is. Sajnos csak alkalomszerűen tekinthető meg.

Fehérszemély

**KALODA**

Lőcse központi helyén, a városháza előtt található a szégyenketrec. Leghíresebb rabja a lőcsei fehér asszonyként Jókai Mór által is elhíresült Géczy Julianna volt, a város árulójának gondolták. Őt egyébként Győrben is fogva tartották, majd a kisalföldi megyeszékhelyen nyilvánosan kivégezték.

Jugendstil

**VASÚTÁLLOMÁS**

A Késmárk–Szepesbéla vonalat a XIX. század végén helyezték üzembe. A helyi vasútállomás ihletője a korszak nevezetes stílusa volt, amelyet németül jugendstilnek neveztek, de Bécsben és Budapesten mégis szecesszióként emlegették. Franciaországnban Art Nouveau, Spanyolországban Modernismo, az Egyesült Államokban leginkább Ti any style néven emlegetik.

Infó: Tel.: Késmárk Információs Ügynöksége: T.: +421 (0) 52/449 21 35 e-mail: info@kezmarok.sk. web: [www.kezmarok.sk](http://www.kezmarok.sk/)

Kurucok

**THÖKÖLY VÁR**

A XV. században épült vár az 1500-as évek vége óta a Thököly család birtokában volt, így több neves leszármazott is itt van eltemetve. Az épületet gyönyörű várkastéllyá alakították át, hogy szolgálja az urak pompázatos életstílusát, manapság pedig a látogatók ízlésének tegyen eleget.

Késmárk

**FATEMPLOM**

Késmárkon, egymás szomszédságában két evangélikus templom található Az egyikben 1906 óta nyugszik Thököly Imre gróf. A népi barokk stílusú fa épületet pedig hat évvel az után kezdték el építeni, hogy 1681-ben a soproni országgyűlés engedélyezte a protestánsoknak, hogy templomot emeljenek. Az artikuláris evangélikus kegyhely mai formája 1717-ből származik.